Fase 3-beurtkrag duur voortArgieffoto (Foto: jplenio f/Pixabay) Eskom het Donderdagaand bevestig dat fase 3-beurtkrag tot verdere kennisgewing voortduur. Dit kom nadat die kragvoorsiener aangedui het dat dit Vrydagoggend om 05:00 opgeskort sou word. “Die vertraging om ŉ kragopwekkingseenheid elk by Duvha, Grootvlei, Kendal en twee eenhede by Tutuka-kragstasies aan te skakel, en eenhede wat onklaar geraak het by Kusile en Komati-kragstasies, het ons genoodsaak om beurtkrag te verhoog.” Daar is tans geen eenhede in diens by Kusile-kragstasie nie as gevolg van drie eenhede wat onklaar geraak het en een eenheid wat weens beplande instandhouding afgeskakel is. Eskom sal verdere kennisgewings publiseer sodra enige wesenlike veranderinge plaasvind. Die kragvoorsiener het tans 5 146 MW op beplande instandhouding en staan 17 408 MW af aan eenhede wat onklaar geraak het.